
AVIZ
asupra propunerii legislative pentru modificarea 
Legii nr. 504/2002 audiovizualului


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 504/2002 audiovizualului, trimisă cu adresa nr. Pl.X- 905 din 27 noiembrie 2006 şi înregistrată sub nr. 31/1420 din  28.11.2006.



Camera Deputaţilor este prima Cameră sesizată.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din  6 decembrie 2006.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 1396/19.10.2006 precum şi Punctul de vedere al Guvernului cu nr. 3468 din 14.11.2006 care precizează că  susţine adoptarea prezentei iniţiative , sub rezerva însuşirii propunerilor şi observaţiilor de la pct. II.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.


În raport de obiectul măsurilor propuse, proiectul de lege face parte din categoria legilor organice.
                              PREŞEDINTE,                              SECRETAR,
                              Sergiu Andon                                George Băeşu
Consilier

